PEQUÍN, UNIVERSIDADE DE TSINGHUA, 1966
Exterminade os bechos!
Acabade cos monstros e demos!
Si, son contrarrevolucionario!
Prégovos
que me rehabilitedes.
Abaixo cos contrarrevolucionarios!
Traede o seguinte.
A rebelión é xusta! A revolución é recta!
Papá...
Ye Zhetai.
Es profesor de física, non si?
Deberías sabelo.
Fuches alumno meu.
Compórtate.
Ye Zhetai.
Nas túas clases de física,
ensinabas a teoría da relatividade?
É unha das teorías fundamentais da física.
Dáse en cursos introdutorios.
Mentes!
Einstein axudou os imperialistas dos EUA a crear a bomba atómica.
Traede a súa muller.
Ela si que é física, sabe a verdade.
Mamá!
Ye Zhetai!
Grazas ás xuventudes revolucionarias,
agora véxoo claro.
Quero estar do lado do pobo.
Baixa a cabeza, Ye Zhetai!
Agacha a cabeza!
Agáchaa!
Ye Zhetai, non podes negar
que ensinabas o Big Ban, unha teoría contrarrevolucionaria.
É a explicación máis plausible
da orixe do universo.
Mentiras!
Unha teoría que determina cando comeza o tempo.
Cando comeza o tempo?
E que había antes?
Deixa lugar á existencia de Deus.
Insinúas que Deus existe?
A ciencia non aporta probas, nin nun sentido nin no outro.
Abaixo con Ye Zhetai!
Abaixo as autoridades académicas!
A rebelión é xusta!
A revolución é recta!
A rebelión é xusta! A revolución é recta!
Soltádeme!
Ye Wenjie.
LONDRES, 2024
Por unha vez Scotland Yard colabora en algo.
Díxenlles que nos avisasen.
Doutor Sadiq Mohammed.
Nado en Karachi, estudou Cosmoloxía e Física Teórica no MIT.
A nota de suicidio é estraña.
Outra conta atrás.
Unha casa de apostas dábao como favorito
para o próximo Nobel de Física.
A iso apóstase?
A todo, xefe.
Trastornos mentais, intentos de suicidio ou algo así?
Nada, igual ca os demais.
AÍNDA A VEXO
Xesús.
ACELERADOR DE PARTÍCULAS DA UNIVERSIDADE DE OXFORD
Sabía que serías o último.
Até que apaguen as luces, xefa.
Sigo pensando que, se miro a pantalla abondo,
algo me iluminará.
Cancelaron o proxecto.
Pero hai corrente até medianoite.
Dixeches que a beleza da teoría dá igual.
Se non concorda co experimento, é errada.
Creo que foi Feynman, pero si.
Os experimentos desmenten todas as nosas teorías.
Todas.
Toda a física dos últimos 60 anos está mal.
A ciencia derramouse.
Que noviño eras.
Non vas botar isto, verdade?
Saul, non podes.
Segues amosando un gran potencial para futuros logros científicos.
Pasoume o sol pola porta.
"Quen non fai a súa grande achega á ciencia antes dos 30,
xa nunca o fará."
E ti cantos tes, 31?
Trinta e dous.
Einstein non tiña razón en todo.
Se alguén pode descifrar isto, es ti.
- Saul. - Dime.
Cres en Deus?
A iso chegamos?
Non creo, non.
Acepto que isto desafía todas as leis da física,
pero non creo que xustifique a existencia de Deus.
Que queda, logo?
- Contra. - Que confianza.
- Lévasme ti á casa. - Xa cho teño feito.
Grazas.
Igual o noso bar foi ao carallo.
A segunda lei da termodinámica, ao final todo vai ao carallo.
A física foi primeiro e os bares han ir detrás.
Explícame o que está a pasar.
Vale...
Ides cantar algunha, señoritas?
- Non. - Como que non?
Non cantades?
- Non. - Vaia.
Que facedes, logo?
Non mo digades, a ver se adiviño. Ti...
Deseño nanofibras de polímeros sintéticos autoensamblables.
Fundei unha empresa que as produce
para diversas aplicacións médicas, enerxéticas e en materiais.
E...
Investigadora no grupo de Física Teórica do Imperial College.
Analizo resultados de experimentos con aceleradores de partículas.
Fenomenal, vaia.
- Rufus, tócache! - Ese son eu.
Pasádeo ben. Abur.
Por que están todos tan nerviosos?
Haberá cousa dun mes
os principais aceleradores comezaron a dar resultados caóticos.
Veña, que a sabedes!
Ven fumar comigo.
- Vai acabar contigo. - Isto tamén.
Contra.
Mandouno Saul desde Oxford a semana pasada.
A física de partículas quédame lonxe, pero isto non pode...
Non pode, non.
Igual é cousa dun intruso.
En todos os aceleradores do mundo?
Mirei o código do CERN liña a liña, nada.
O código do programa centralizado? Cantas liñas ten?
Moitas, Auggie. Moitas liñas de raio.
Pasará algo co soporte físico.
Imáns dipolares, cámaras de muóns...
Revisaron varias veces os compoñentes de cada colisor.
E Saul que di?
Que é imposible.
E ti?
Os experimentos amosan como funciona o universo. E isto?
Non ten pés nin cabeza, hostia.
Agora chama.
Escribinlle tres veces para vir e nin respondeu.
A ver se a ti che gusta.
Parece que tendes 14 anos.
Colle, hache ir drogado de carallo.
Non pasa nada, colle.
Ola.
- Ola. - Ei, ola!
Ves iso?
O que?
Iso.
Estás ben, rula?
Auggie?
Vera Ye acaba de se suicidar.
EN LEMBRANZA DE VERA YE
Tes gana de ver a Jin?
Home, non é a situación ideal, ou?
Canto tempo pasou?
Non che sei.
Vaiche boa, fixo que lembras o día exacto e todo.
Hai un tempo.
Merda, esta noite non durmín nada.
E logo?
Non sei, Jack. Igual porque...
Igual porque Vera se suicidou.
Por Vera.
Mi madriña.
Para o cheiro a tequila.
- Queres? - Non.
- Colle unha. - Non quero.
É o meu sabor máis popular.
As máis vendidas do Reino Unido após Walkers e Monster Munch.
- Parabéns. - Fódete, Pringles.
Sabes que Jin ten mozo?
Tranquilo.
Seguro que non vale un peso.
Estás ben?
Hostia, Saul.
Ven saudar.
Síntoo.
Eu tamén.
Este é Prithviraj.
Raj a secas.
Encantado.
- E isto que é? - Tentei apañarme con YouTube.
Un premio Apker que non sabe facer o nó.
Lord Kelvin dicía que os átomos eran nós de vórtices no éter.
- Ai, si? - Tamén dicía que hai...
Grazas.
Xa chegou Auggie?
Dixo que chegaba tarde.
Estamos chegando a Oxford, fin do traxecto.
Antes de baixar do tren, comproben que levan todas as súas pertenzas.
Síntoo moito.
Queriamos moito a túa filla.
Grazas por vires.
A Jin véxoa ben.
Contra, el tampouco está mal.
- Que? - Vai rañala.
- Ola. - Ola.
Que tal estás?
Pois... xa sabes...
Si.
Ola.
Fuches ao neurólogo?
Fun.
E el que che di?
- Ela. - Ela, xa. Mimá.
Non sabe por que pasa.
E segue a pasarche?
Agora mesmo?
Todo o puto tempo.
Tes o coche?
Que querería dicir?
"Cres en Deus?" Non é unha pregunta estraña?
Non tanto como botarse nun tanque Cherenkov.
Estaba rara ou...
Non sei, si?
Pero ultimamente todo é raro.
O proxecto era o seu bebé. Que o cancelasen...
Cancelárono? Vaia!
Non podes xustificar o consumo enerxético se obtés resultados sen sentido.
E non só en Oxford, nos aceleradores de todo o mundo.
Estaría deprimida por iso.
Xa, pero matarse?
As ilusións ben que as mataba.
Non sexas cabrón.
Non, facédelle caso a el. Eras o seu favorito.
Teríate de asistente até a fin dos días.
Ao resto, boa sorte.
Vaia papo tes, o traballo deixáchelo ti.
Xa veredes, todos vós, nobres académicos dos collóns,
viredes pedirnos cartos a min e a Auggie.
- Vai cagar. - Iso.
Non é, Auggie? Cando sae a túa empresa a bolsa?
Auggie!
Diciamos que... Como se chama a túa empresa?
Centro de Investigacións Nanotecnolóxicas.
Debe ser o nome máis aburrido que oín na vida.
Di o que lle puxo Jack's Snacks á súa.
Non te pases.
Como vai a docencia, logo?
Non sei, hei de ter...
un rapaz en cada clase que presta atención ao que digo.
Para o resto só é unha clase obrigatoria.
Todos fomos ese rapaz.
Xa, iso é certo.
Estades en fase de rifar ou de foder?
Oi, rifar e foder.
- Jack! - Para xa!
Cala a boca!
Querédelo saber.
Quérote, pero como non cales a boca,
vouche furar a testa dun puñazo.
Vou fumar.
Merda.
Unha axudiña?
Grazas.
Podo?
Que noite tan clara.
Vense as estrelas.
Cando era pequena, sempre se vían.
Non é doado, ou?
Ser unha persoa neste mundo de merda?
Sei o que estás pasando.
Non o creo.
Pero hai esperanza.
En serio.
O Señor ten un xeito mellor.
Mira, pareces boa persoa.
É que non me interesa, vale?
A canto está?
A túa conta atrás?
Canto tempo che queda?
Menos de dous días?
Si?
Non é moito.
É doado parala.
Dáslle carpetazo ao traballo.
Esqueces as nanofibras.
Pechas o laboratorio.
Así de simple.
- Quen es? - Eu tamén sospeitaría.
Mira o que che digo.
Mañá, á medianoite,
á medianoite en punto,
vai fóra e mira o ceo.
O universo xa che chiscou un ollo?
Mañá á medianoite.
Non che convén que chegue a cero.
O cero nunca trae nada bo.
Ei!
MONGOLIA INTERIOR, CHINA, 1967
Cantos anos?
Entre 300 e 400, supoño.
Viviu a dinastía Ming.
Seguro que consideraches as consecuencias de tanta destrución.
Son pensamentos perigosos.
Non teño comentarios para A Gran Produción.
Non pregunto en nome do xornal.
Só son Bai Mulin, o teu camarada.
Subín aló.
Ninguén sabe o que acontece tras as portas.
Canto máis te achegas, máis raro se volve todo.
Aos soldados cáelles o pelo.
O sol torna en tormenta.
Os animais fan ruídos estraños.
Sabes inglés, non?
Primavera silenciosa.
Un libro moi influente en Occidente.
Fala de como a xente está a envelenar o mundo.
É coma ler o futuro que nos agarda de seguirmos con esta destrución.
"De novo, lémbrasenos que na natureza nada existe en soidade."
Se o queres ler, déixocho.
Mais ten coidado.
Que ninguén cho vexa.
Desculpe, comandante Song, non o vira.
Perdiches isto?
De onde sae esta propaganda perniciosa?
Non é meu.
Está en inglés.
Falas inglés. De quen ía ser?
Mellor que sexas sincera.
Esqueceume.
Pagaralo caro...
se estás a protexer alguén. Alguén cho daría!
Lévaa ao cuartel xeral.
Son Teng Lihua, do Tribunal Intermedio do Pobo.
Canto te fixeron agardar?
Contra, canto leva apagada esta estufa?
A pequena Wenjie vai morrer co frío! Trae carbón.
Pedín verte. Sabes por que?
Porque non só es a filla de Ye Zhetai, caído en desgraza,
tamén a súa mellor alumna.
Para moitos do partido,
iso faite irredimible.
Pero eu non o vexo así.
Sei dos teus logros académicos.
O teu talento non se pode perder.
Só tes que firmar este papel e ir ás clases de pensamento político
para volveres ao Corpo de Construción.
Gustaríame lelo, por favor.
Podes confiar en min.
Non ten nada que ver co libro imperialista.
Meu pai morreu.
Pero outros do seu mesmo eido seguen a espallar ideas perigosas.
Non temos probas contra eles.
Nunca vin o meu pai con esta xente.
Pero é todo certo.
Mesmo a túa nai firmou.
Mira, aquí.
Non podo asinalo.
Nin testificar.
Se non o asinas,
procesarate a Comisión de Control Militar.
E, chegados a ese punto, non poderei facer nada por ti.
Non podo asinalo.
Nin testificar.
Coira teimuda.
Tes febre. Aínda non chegamos, podes durmir.
Son Lei Zhicheng, comisario político de Costa Vermella.
Este é Yang Weining, o enxeñeiro xefe da base.
Ye Wenjie, es a autora deste artigo?
Son.
"Posible interface..."
"Posible interfacialidade
na zona de radiación solar e a súa capacidade reflectora."
Escribino eu, si.
Fainos falta o teu talento.
A comisión decidiu darche unha oportunidade.
Rehabilitarte aquí en troques de no cárcere.
Esta é unha base militar.
A investigación aquí é confidencial.
Por mor do teu status, se quedas,
nunca volverás saír.
Quero entrar.
Quedarei aquí o resto da miña vida.
"O PAZO NEGRO"
SEDE DA AXENCIA DE INTELIXENCIA ESTRATÉXICA
LONDRES
Si?
Avanzaches algo?
Máis do que cres, menos do que quererías.
Novidades dos cinco de Oxford?
Pode.
As cámaras captaron algo raro de Salazar a noite do funeral.
E Evans?
Desde 1984 rara vez aparece en público.
Hai moi pouco escrito sobre el nos 42 anos que leva ao mando da petroleira do pai.
A onde ía no helicóptero?
Perdémolo no Atlántico. Fallo do satélite.
Os meus satélites non fallan.
E que hai do de Teherán?
O casco de bici lustroso?
Sexa o que for, non nos damos feito con un.
Seguro que foi outro suicidio?
Seguro non é.
Os iranianos non axudaron en nada.
Clarence, botáronte de Scotland Yard, do MI5 e da OSCT.
Debe ser un récord.
Dáseme ben ascender fracasando.
Non podes fracasar máis alto.
É a última oportunidade.
Non a cagues.
Aquí non se fuma.
Lévao, ela querería que o tiveses.
Non o entendo.
Intenteino.
Pero é que non me entra na cabeza por que o fixo.
Vera non era así.
No traballo... non lle ían ben as cousas.
Seino, estamos todos igual.
Perdoa que pregunte, pero deixou algunha nota ou explicación?
Nada.
Preguntoulle a Saul sobre Deus.
A ti preguntouche?
Sobre Deus?
Nesta casa non somos crentes, somos científicos.
Díxoche algo raro?
Fixo algo raro?
Videoxogos.
- Xogaba a un. - Vera?
Si, xogaba bastante.
Onde está?
Iso é un videoxogo?
E o resto?
Iso é todo.
Que tipo de videoxogo é?
Non che sei.
Eu xogaba ao Pong.
- Podo quedar con el? - Claro.
Es ti?
Noutra vida. O meu primeiro traballo.
Que guapa.
Era tal, si.
O tempo é un cabrón.
Só levas tres meses e xa presencias unha proba.
Que sorte.
A maioría ten de agardar máis.
Que probamos? Mísiles?
Todo o mundo ten mísiles.
Coordenadas do obxectivo, BN20197F,
revisadas e confirmadas.
Transmisión de proba en dez,
nove, oito, sete, seis, cinco,
catro, tres, dous, un.
Comezo da transmisión.
Transmisión completada.
BN20197F.
As coordenadas do obxectivo.
Tes boa memoria.
Cal é o obxectivo?
Nivel un.
Que carallo?
Wade quere un casco deses.
Cre que son moi relevantes.
Sábese de algún por aquí?
Aínda non.
Que máis é relevante?
Mike Evans.
O casco de bici parece caro.
Evans é rico.
E a conta atrás?
Tamén, se afecta a científicos.
Suicidios, se afectan a científicos.
Calquera cousa rara que lles pase é relevante.
E calquera relacionado co raro que lles pase tamén.
- Quen decide o que é relevante? - Wade.
- Quen decide que decide el? - Os gobernos.
- Cales? - Case todos.
Non lles gusta a idea de que se derramase a ciencia.
Non entendo iso de que se derramou, a verdade.
Nin eu, pero non pinta ben.
Alégrate de non seres científico.
É un momento de merda para selo.
Fumas moita maría.
- Xa, tráesme aquí para falalo? - Non.
- Que facemos aquí? - Non é o que pensas.
- Non penso nada. - Si tal, e non é iso.
Pedíchesme que viñese e aquí estou,
nesta noite sen lúa, neste fermoso lugar.
Ti con tantas curvas e eu sen freos.
Que che dixera a tipa rara esa?
"O universo xa che chiscou un ollo?"
Díxome que mirase o ceo á medianoite e deume isto.
Viña cuns cereais, mireino.
Non se producen desde 1963.
- Que tes, logo? - Non quero que o saibas.
Sen nesgo de confirmación. Ti mira e dime o que ves, se ves algo.
Ciencia, meu. Por iso estás aquí, vale?
Entendo a miña función.
Grazas por vires.
Semella código morse, pero non é tal.
- Sabes morse? - Seiche de todo.
Toasty-O-Sters.
A ver, moi bo nome non é. Eu poríalle algo mellor.
Tería que probalos antes.
O nome debe reflectir o que un sente ao comer os cereais.
Están torrados, só sabemos iso...
Cala e observa.
Faltan dous minutos.
Senta.
Non todos están de acordo co que imos facer,
dado o teu status político.
Por recomendación do enxeñeiro xefe Yang,
decidimos contarche a verdade sobre o proxecto Costa Vermella.
Como brillan hoxe as estrelas.
Subiuche a maría.
Xa, pero aínda así,
brillan de raio.
Saul.
Ai, Deus.
Non é un programa de armas experimentais.
Sigue.
As emisións do sistema son moduladas.
As armas non precisan modulación de frecuencias.
Correcto.
Non cómpre para as armas.
Mais si para a comunicación.
Vexo o universo chiscar os ollos.
Como pode ser?
Non pode.
Merda, é un código.
Que?
Que di?
Comunicación...
con quen?
Con quen haxa alá fóra.
Que é?
Iso, Clarence, é o noso inimigo.
Non son letras, só números.
Cales?
Dez, trinta e catro, cero, seis...
cinco,
catro,
tres,
dous,
un.
NESTA TEMPORADA DE 3 BODY PROBLEM
Non quere saber por que lle tremeluciron?
É ao que xogaba Vera antes de se suicidar.
Tes a misión de resolver o enigma deste mundo.
Se un de nós sobrevive,
todos sobrevivimos.
Hai alguén detrás de todo.
Cómpre indagar.
Señor, podemos axudalo.
Coido que son reais.
Están de camiño.
Subtítulos: Jeiry Castellano